Jou baba en geboortevlekke
JY LEES NOU Jou baba en geboortevlekke
Een in elke 10 babas het by of kort ná geboorte ’n geboortevlek, waarvan amper almal skadeloos is.
Dokters weet steeds nie wat hierdie unieke vlekke veroorsaak nie, hulle sê dit is nie ’n gevolg van enigiets wat die ma tydens swangerskap doen nie. Die meerderheid raak kort ná geboorte dowwer.
Daar is twee soorte vlekke, vaskulêr of gepigmenteerd.
Vaskulêre vlekke word veroorsaak deur bloedvate onder die veloppervlak. Dit wissel in kleur van pienk of rooi tot blouerig, en kom dikwels op die kop of nek voor.
Gepigmenteerde vlekke is ’n gevolg van die abnormale ontwikkeling van pigmentselle.
FEIT: Geboortevlekke is onvoorkombaar.
FEIT: Die meeste geboortevlekke is skadeloos en het nie behandeling nodig nie.
HEMANGIOOM: WAT IS DIT?
Dit is ’n soort geboortevlek wat uit bloedvate bestaan wat enige plek op die liggaam kan voorkom. Dit is ’n soort vaskulêre geboortevlek. Dit is verhewe rooi merke en staan ook as aarbeimerke bekend. Sowat 5 persent van babas word hierdeur geraak, wat in die eerste ses maande snel groei en dan teen sewejarige ouderdom gewoonlik verdwyn. Dié proses staan as involusie bekend.
Meisies se kans vir hemangioom is vyf keer so groot as seuns s’n. Daar is merke wat agter die baba se nek of in die middel van hul voorkop voorkom, wat helder is wanneer hulle huil. Dit is ligte hemangioom en verdwyn dikwels voor hul eerste verjaardag.
Spreek ’n dokter as jou baba se hemangioom vinnig groei, of as die hul sig of drinkvermoë aantas. Behandeling sluit in chirurgie, middels wat in die hemangioom ingespuit word om die bloedvate te blokkeer of polslaserbehandelings.
Spelonkagtige hemangiome is ernstiger, en is blooskleurig, verhewe en pofferig. Dit is gewoonlik skadeloos, maar kan lewensgevaarlike letsels in die lewer, lugweg of brein veroorsaak. Spelonkagtige hemangiome kan ook letsels veroorsaak wat ’n baba se sig, neus, ore of mond kan versper. Behandelings soos steroïed-inspuitings, dwelmterapie, lasers en chirurgie kan hierdie onooglik, belemmerende merke verwyder.
BRONNE: NHS.UK, BABYZONE.COM